25. augusta 2018 o 17,00 hod.

 

MAJCICHOV - SILADICE

Vážení športoví priatelia,

dovoľte mi, aby som vás v mene výboru Telovýchovnej jednoty Družstevník Siladice pozval na majstrovský futbalový zápas MEVASPORT Oblastných majstrovstiev na súperovom trávniku v jesennej časti ročníka 2018/2019.

Naši hráči odchádzajú odohrať svoj zápas s OFK Majcichov.

V minulom kole naši futbalisti zvíťazili na domácom ihrisku s FK Krakovany 3:1, keď góly za naše mužstvo vstrelili 2x Martin Laurinec a po jednom pridal Adam Horváth. Mužstvo z Majcichova hralo v Križovanoch a prehrali 2:1. Naše mužstvo je na 7. mieste so ziskom 3 bodov, náš súper je na 11. mieste bez zisku bodu.

Dorastenci odohrajú svoj zápas 26. augusta 2018 o 14,30 hod. s OŠK Trenčianske Stankovce na domácom ihrisku a žiaci, pod hlavičkou Šulekovo, odohrajú svoj zápas 25. augusta 2018 o 14,30 hod. s FO ŠK Modranka na ihrisku v Šulekove.

Naši muži nastúpia pravdepodobne v tejto zostave :

Lančarič M., Gábor, Fančovič, Rau, Trnovec, Horváth A., Sekereš O., Laurinec, Mesároš, Maťaš, Ertl . Na striedanie sú pripravení Varga, Kupec, Lančarič F., Jakubec, Lančarič Ľ., Sekereš J., Horváth M. a Repka A. Trénerom mužstva je Daniel Rau.

Zápas povedie ako hlavný rozhodca pán **Monček**

Na čiarach mu asistuje pán **Benkovský** a pán **Podešva**

⬄